Moşe Barazanî

Moşe Barazanî yan Barzanî (Moshe Barazani) (jdb.  li Bexda - m.  li Orşelîm) kurdekî cihû bû, tevlî têkoşîna azadiya Îsraelê bûbû.

 Barzan navê herêmek e bo gelek malbatan bûye paşnav 
Malbata wî ji herêma Barzan a başûrê Kurdistanê ye, lewra jî paşnava wan Barzanî ye. Herêmên Kurdistanê herwiha bûne paşnavên malbatan jî. Barzan him bûye paşnavê kurdên misilman, him jî yên cihû û xrîstiyan. Di vir de divê mirov jibîr neke, Barzan navê herêmek e. Di nava malbata Mele Mistefa Barzanî û Moşe Barazanî de ti xizmatî (lêzîmtî, eqrebatî) nîne. Ji ber ku tev jî li Barzanê jiyane, ev paşnav girtine.

Moşe Barazanî li Bexdayê jidayîk bûye. Di temenê xwe yê ciwanî de tevlî nava refên partîzanên bo rizgarkirina Îsraelê têdikoşin, dibe. Ji aliyê hêzên leşkerî yên Brîtanyayê ve tê girtin. Ew û hevalê wî Meir Feinstein di baregeheke rûs a li herêmê de tên zîndanîkirin. Cezayê dardekirinê li wan tê birrîn. Wê demê îngilîz li herêmê bûn û nedixwestin ti kes bêî wan tevbigere. Ew bi kujtina serbazekî îngilîz tê tewanbarkirin.

Beriya ku bên dardekirin, ew û hevalê wî li zîndanê dawî li jiyana xwe tînin, ango xwe dikujin. Ji aliyê gelê Îsraelê ve wekî lehengekî tê zanîn.

 Girêdanên derve 
 Moshe Barazani  (îngilîzî)
 The last words of Barazani and Feinstein  (îngilîzî)

Kategorî:Cihû
Kategorî:Jidayikbûn 1928
Kategorî:Kurdên cihû
Kategorî:Kurdên Başûrê Kurdistanê
Kategorî:Mêr
Kategorî:Mirin 1947